galenus.de-victu-attenuante 8
Πλείστην δ’ ἂν ἔχοις εἰ βούλοιο καὶ ἄφθονον ἐδεσμάτων χρῆσιν εἰς λόγον λεπτυνούσης διαίτης ἀπὸ τῶν πετραίων ἰχθύων καὶ τῶν ὀρείων ὀρνίθων τῶν μικρῶν · οἱ μὲν γὰρ ἐν τοῖς ἕλεσι καὶ ταῖς λίμναις καὶ τοῖς πεδίοις ὑγρότεροί τ’ εἰσὶ καὶ περιττωματικώτεροι , τὰ δ’ ἐν τοῖς ὄρεσι διαιτώμενα ζῷα πάντα ξηρότερά τε καὶ θερμότερα ταῖς κράσεσιν ὑπάρχει καὶ ἡ σὰρξ αὐτῶν ἥκιστα φλεγματώδης ἐστὶ καὶ γλίσχρα . ἔστι δὲ καὶ τὰ ἄλλα πάντα τὰ ἐν τοῖς ὄρεσι φυόμενα μακρῷ βελτίω τῶν ἐν τοῖς πεδίοις , καί μοι δοκοῦσι καὶ οἱ ὄρειοι στρουθοὶ μὴ μόνον τῇ λεπτότητι τοῦ ἀέρος ἀλλὰ καὶ ταῖς τροφαῖς οὐχ ἥκιστα πλεονεκτεῖν τῶν ἐν ἕλεσί τε καὶ πεδίοις διαιτωμένων . ψᾶρας οὖν καὶ κίχλας καὶ κοττύφους καὶ πέρδικας ἅμα τοῖς ἄλλοις στρουθοῖς τοῖς ὀρείοις ἐσθίειν , ἀπέχεσθαι δὲ καὶ νηττῶν καὶ τῶν ἄλλων ὀρείων ὀρνίθων · οὕτω δὲ καὶ ὠτίδων καὶ χηνῶν καὶ τῶν ἄλλων μεγάλων στρουθῶν ἃς καὶ στρουθοκαμήλους ὀνομάζουσι καὶ πάντων τῶν ὁμοίων ἀφεκτέον , ὅτῳ φροντίς ἐστι λεπτυνούσῃ χρῆσθαι διαίτῃ · σύμπαντα γὰρ τὰ τοιαῦτα περιττωματικὴν ἔχει τὴν σάρκα . καὶ οἱ πυργῖται καλούμενοι στρουθοὶ καὶ ὅσοι κατὰ τὰς ἀμπέλους διαιτῶνται καὶ τῶν περιστερῶν αἱ ἐκ τῶν πύργων ἀμείνους τῶν κατοικιδίων εἰσίν · οὕτω δὲ καὶ οἱ σύες οἱ ὄρειοι τῶν ἡμέρων βελτίους εἰς ἐδωδὴν καὶ καθόλου πάντα τὰ γεγυμνασμένα τῶν ἀγυμνάστων καὶ τὰ ξηροτέραις τροφαῖς χρώμενα τῶν ὑγροτέραις καὶ τὰ καθαρὸν καὶ λεπτὸν ἀναπνέοντα τὸν ἀέρα βελτίω τῶν ἐναντίον · αἱ γὰρ τῶν ἡμέρων συῶν σάρκες ἁπάντων μὲν τῶν ἐδεσμάτων εἰσὶ τροφιμώταται , πάμπολυ δ’ ἔχουσιν ἐν αὑταῖς τὸ γλίσχρον ἀργίᾳ θ’ ἅμα τῇ τοῦ ζῴου καὶ ἀφθονίᾳ τροφῆς ὑγροτέρας . ἀλλὰ τούτων μὲν ἀπέχεσθαι παντάπασιν οἷς μέλει λεπτυνούσης διαίτης πλὴν ὅσα τῶν ἀκραίων ἅπτεσθαί ποτε μηδὲ τούτων ἁπλῶς , ἀλλ’ εἰ γυμνάζοιτό τις ἀξιολόγως · ἔξεστι γὰρ τούτῳ καὶ ὦτα καὶ ῥύγχη καὶ πόδας συῶν ἐσθίειν καὶ γαστρὸς γεύεσθαι καὶ μήτρας καλῶς καθεψημένων · ὅσοι δ’ ἀργότερον καὶ ῥᾳθυμότερον διαιτῶνται , τούτους εἴργεσθαι προσήκει οὐ τούτων μόνον τῶν συῶν τῆς ἐδωδῆς ἀλλὰ καὶ τῶν ὀρείων , ἀρκέσει δ’ αὐτοῖς ὑπό τε στρουθῶν διαιτᾶσθαι τῶν ὀρείων καὶ ἰχθύων τῶν πετραίων , ἰουλίδος καὶ φυκίδος καὶ κοττύφου καὶ κίχλης καὶ σκάρου καὶ ἁπλῶς εἰπεῖν ἁπάντων ὅσοι μαλακήν τε καὶ ψαθυρὰν ἔχουσι τὴν σάρκα , τῶν δ’ ἤτοι σκληρὰν ἢ γλίσχραν ἐχόντων ἀπέχεσθαι παντάπασιν . μαλακὴ μὲν οὖν ἡ τῶν ὀνίσκων σὰρξ ἀλλ’ ἧττον ψαθυρὰ τῆς τῶν πετραίων , τῶν μέντοι τριγλῶν ψαθυρὰ μὲν οὐ μὴν 〈 καὶ 〉 μαλακή . ταῦτ’ οὖν ἄμφω τὰ γνωρίσματα περὶ παντὸς ζῴου σαρκός , μαλακόν τε καὶ ψαθυρὸν εἶναι , καὶ τούτοις προσέχων τὸν νοῦν ᾧ μὲν [ γὰρ ] ὑπάρχει συναμφότερον , εἰς κόρον ἐσθίειν , τῶν δ’ ἄλλων ᾧ μὲν μηδέτερον , ἀπέχεσθαι παντάπασιν , ᾧ δὲ θάτερον , ἐσθίειν μέν ποτε καὶ τόδε τῶν ἄλλων ἀπορήσαντα , φυλάττεσθαι δὲ τὸν κόρον . ὥστε καὶ ὀνίσκων καὶ τριγλῶν καὶ τῶν ἄλλων ἰχθύων τῶν πελαγίων ἐξέστω προσφέρεσθαι μὴ παρόντων πετραίων καὶ μᾶλλον ὅσοι διὰ νάπυος ἐσθίονται , καθάπερ ὁ σκορπίος · ἔστι δὲ δή τινα γένη ζῴων οἷς ὑπάρχει μὲν τὸ ἕτερον ὧν εἶπον γνωρισμάτων , ἀλλὰ διὰ τὴν ἀμετρίαν θατέρου φυλάττεσθαι χρὴ καὶ τὴν [ τοιαύτην ] τούτων ἐδωδήν . αἱ μὲν γὰρ ἐγχέλυες καὶ τὰ πλεῖστα τῶν μαλακίων τε καὶ σελαχίων καίτοι μαλακὴν ἔχοντα τὴν σάρκα διὰ τὸ γλίσχρον καὶ φλεγματῶδες αὐτῶν ἱκανῶς ἐστι βλαβερὰ τοῖς λεπτυνούσῃ διαίτῃ χρῆσθαι δεομένοις , οὕτω δὲ καὶ τὰ πλεῖστα τῶν ὀστρέων · οἱ δὲ τράγοι καὶ οἱ βόες ἥκιστα μὲν ὑγρὰν καὶ φλεγματώδη καὶ γλίσχραν ἔχουσι τὴν σάρκα , βλάπτουσι δ’ ἱκανῶς καὶ αὐτοὶ τῷ πάνυ σκληρῷ καὶ δυσμεταβλήτῳ . καὶ τὰ πλεῖστα δὲ τῶν ὀστρακοδέρμων τε καὶ μαλακοστράκων ζῴων ἢ διὰ τὸ συναμφότερον ἢ διὰ τὴν σκληρότητα τῆς σαρκὸς φευκτέα , μόνα δ’ ἐκ τῶν σελαχίων ἡ νάρκη τε καὶ ἡ τρυγὼν ἐπιτήδεια · καὶ χρῆσθαί ποτε καὶ τούτοις ἐγχωρεῖ ﻿ μὴ παρόντων πετραίων , σκευάζειν δ’ ἄμεινον ἅμα τεύτλοις τριπτοῖς ἢ τοῖς λευκοῖς ζωμοῖς ἀφθονώτερον ἐπεμβάλλοντα πράσου καί τι καὶ πεπέρεως προσεπιπάττοντα · πλησίον δὲ τῆς τούτων δυνάμεώς εἰσι τά τε βούγλωττα καὶ αἱ ψῆτται . Τῶν δ’ ἄλλων ζῴων τῶν πεζῶν κριοὶ μὲν καὶ τράγοι καὶ σύμπαν δὲ τὸ τῶν προβάτων καὶ τῶν αἰγῶν γένος οὐ χρηστὴ τροφή · μόνοις δὲ τοῖς ἐρίφοις εἰκότως ἄν τις χρῷτο · τὴν δὲ τῶν ἀρνῶν ἐδωδὴν φυλακτέον δι’ ὑπερβάλλουσαν ὑγρότητα . τοὺς δ’ ἵππους καὶ τοὺς ὄνους ὀνώδεσιν ἀνθρώποις ἐπιτρεπτέον ἐσθίειν , ὥσπερ δὴ καὶ παρδάλεις καὶ ἄρκτους καὶ λέοντας τοῖς θηριώδεσιν · ἐγγὺς δὲ τῆς τῶν ὄνων ἐδωδῆς εἰσι καὶ οἱ ἔλαφοι , ὥστε καὶ τούτων ἀφεκτέον . ἡ δὲ τοῦ λαγωοῦ σὰρξ εἰς μὲν τὴν ἄλλην τὴν ξηραίνουσαν δίαιταν ἐπιτήδειος , εἰς δὲ τὴν νῦν προκειμένην οὐ πάνυ χρηστή ἐστι · παχὺ γὰρ ἱκανῶς αἷμα γεννᾷ · καὶ μὲν δὴ καὶ ἡ τοῦ αἵματος ἐδωδὴ ἁπάντων τῶν ζῴων φευκτέα καὶ πολὺ μᾶλλον εἰς τὴν λεπτύνουσαν δίαιταν ἡ τοῦ τῶν λαγωῶν , οὕτω δὲ καὶ τὰ σπλάγχνα πάντα · καὶ γὰρ καὶ περιττωματικὰ καὶ δύσπεπτα καὶ κακόχυμα . κυνῶν δὲ καὶ ἀλωπέκων σαρκὸς ἐγὼ μὲν οὐδ’ ἐγευσάμην ποτὲ διὰ τὸ μὴ εἰθίσθαι τὴν ἐδωδὴν αὐτῶν μήτ’ ἐπὶ τῆς 〈 Ἀσίας μήτ’ ἐπὶ τῆς 〉 Ἑλλάδος , ἀλλὰ μηδὲ κατὰ τὴν Ἰταλίαν · ἀκούω δὲ καὶ ταῦτα πολλαχόθι ἐσθίεσθαι καὶ τεκμαίρομαι παραπλησίαν εἶναι τὴν δύναμιν αὐτῶν τῇ τῶν λαγωῶν · ἔστι γὰρ ὁμοίως ξηρὰ καὶ λαγὼς καὶ κύων καὶ ἀλώπηξ . ὥσπερ δὲ τῶν ὑῶν τοῖς ἀκραίοις χρῆσθαι συνεχωρήσαμεν , οὕτω καὶ τῶν ἀλεκτρυόνων τοῖς πτεροῖς · οὐ μὴν οἵ γ’ ὄρχεις καὶ τὰ σπλάγχνα λεπτυνούσῃ διαίτῃ χρηστά · καὶ αὐτοῖς δὲ τοῖς σώμασι τῶν ἀλεκτρυόνων οὐ κωλύω χρῆσθαι εἰ γυμνάζοιτό τις καὶ μάλιστα τῶν ἐν ὄρεσι τεθραμμένων , ἀγυμνάστῳ δὲ μετρίως ἅπτεσθαι προσήκει καὶ ἀλεκτρυόνων ἐδωδῆς καὶ περιστερῶν καὶ τρυγόνων . καίτοι ξηροτέρα τὴν κρᾶσιν ἡ τρυγών ἐστι καὶ μάλισθ’ ἡ ὀρεία , ὥστε τὴν τοιαύτην κἂν ἀλύπως ἐσθίοι τις · χρὴ δὲ μὴ πρόσφατον ἀλλ’ ἕωλον ἐργασάμενον ἡμέρᾳ μιᾷ 〈 τοὐλάχιστον 〉 οὕτως ἐσθίειν οὐ τρυγόνα μόνον ἀλλὰ καὶ πέρδικα καὶ τἆλλα πάντα τὰ μετρίως σκληρὰν ἔχοντα τὴν σάρκα . φάττα μὲν οὖν πρὸς τῷ σκληροτέραν ἔχειν καὶ περιστερῶν καὶ τρυγόνων καὶ περδίκων τὴν σάρκα καὶ δύσπεπτός ἐστι καὶ περιττωματική , πέρδικες δὲ καὶ τρυγόνες οὔτ’ ἐσχάτως σκληρὰς ἔχουσι τὰς σάρκας οὔτε δυσπέπτους οὔτε κακοχύμους , ἀλλὰ καὶ τὸ σκληρὸν αὐτῶν ἡμέρᾳ μιᾷ φυλαχθεισῶν νεκρῶν μεταπίπτει ῥᾳδίως καὶ γίνονται ψαθυραὶ καὶ εὔπεπτοι πάντῃ · καὶ γὰρ χρηστὴν τροφὴν διδόασι τῷ σώματι καὶ γλίσχρον ἥκιστα γεννῶσιν αἷμα καὶ πάχους καὶ λεπτότητος ἐν τῷ μέσῳ καθεστηκός , ὅπερ οἶμαι τοῖς ὑγιεινοῖς ἐδέσμασι προσήκειν μάλιστα .
Lemmas: πολύς δέ ἄν ἔχω εἰ βούλομαι καί ἄφθονος ἔδεσμα χρῆσις εἰς λόγος λεπτύνω δίαιτα ἀπό ὁ πετραῖος ἰχθῦς καί ὁ ὄρειος ὄρνις ὁ μικρός · ὁ μέν γάρ ἐν ὁ ἕλος καί ὁ λίμνη καί ὁ πεδίον ὑγρός τε εἰμί καί περισσωματικός , ὁ δέ ἐν ὁ ὄρος διαιτάω ζῷον πᾶς ξηρός τε καί θερμός ὁ κρᾶσις ὑπάρχω καί ὁ σάρξ αὐτός ἦκα φλεγματώδης εἰμί καί γλίσχρος . εἰμί δέ καί ὁ ἄλλος πᾶς ὁ ἐν ὁ ὄρος φύω μακρός ἀγαθός ὁ ἐν ὁ πεδίον , καί ἐγώ δοκέω καί ὁ ὄρειος στρουθός μή μόνος ὁ λεπτότης ὁ ἀήρ ἀλλά καί ὁ τροφή οὐ ἦκα πλεονεκτέω ὁ ἐν ἕλος τε καί πεδίον διαιτάω . ψάρ οὖν καί κίχλη καί κόσσυφος καί πέρδιξ ἅμα ὁ ἄλλος στρουθός ὁ ὄρειος ἐσθίω , ἀπέχω δέ καί νῆττα καί ὁ ἄλλος ὄρειος ὄρνις · οὕτως δέ καί ὠτίς καί χήν καί ὁ ἄλλος μέγας στρουθός ὅς καί στρουθοκάμηλος ὀνομάζω καί πᾶς ὁ ὅμοιος ἀπέχω , ὅστις φροντίς εἰμί λεπτύνω χράω δίαιτα · σύμπας γάρ ὁ τοιοῦτος περισσωματικός ἔχω ὁ σάρξ . καί ὁ πυργίτης καλέω στρουθός καί ὅσος κατά ὁ ἄμπελος διαιτάω καί ὁ περιστερά ὁ ἐκ ὁ πύργος ἀγαθός ὁ κατοικίδιος εἰμί · οὕτως δέ καί ὁ ὗς ὁ ὄρειος ὁ ἥμερος ἀγαθός εἰς ἐδωδή καί καθόλου πᾶς ὁ γυμνάζω ὁ ἀγύμναστος καί ὁ ξηρός τροφή χράω ὁ ὑγρός καί ὁ καθαρός καί λεπτός ἀναπνέω ὁ ἀήρ ἀγαθός ὁ ἐναντίος · ὁ γάρ ὁ ἥμερος ὗς σάρξ ἅπας μέν ὁ ἔδεσμα εἰμί τρόφιμος , πάμπολυς δέ ἔχω ἐν ἑαυτοῦ ὁ γλίσχρος ἀργία τε ἅμα ὁ ὁ ζῷον καί ἀφθονία τροφή ὑγρός . ἀλλά οὗτος μέν ἀπέχω παντάπασι ὅς μέλω λεπτύνω δίαιτα πλήν ὅσος ὁ ἀκραῖος ἅπτω ποτέ μηδέ οὗτος ἁπλῶς , ἀλλά εἰ γυμνάζω τις ἀξιόλογος · ἔξεστι γάρ οὗτος καί οὖς καί ῥύγχος καί πούς ὗς ἐσθίω καί γαστήρ γεύω καί μήτρα καλός καθεψάω · ὅσος δέ ἀργός καί ῥᾴθυμος διαιτάω , οὗτος ἔργω προσήκω οὐ οὗτος μόνος ὁ ὗς ὁ ἐδωδή ἀλλά καί ὁ ὄρειον , ἀρκέω δέ αὐτός ὑπό τε στρουθός διαιτάω ὁ ὄρειος καί ἰχθῦς ὁ πετραῖος , ἰουλίς καί φυκίς καί κόσσυφος καί κίχλη καί σκάρος καί ἁπλῶς λέγω ἅπας ὅσος μαλακός τε καί ψαθυρός ἔχω ὁ σάρξ , ὁ δέ ἤτοι σκληρός ἤ γλίσχρος ἔχω ἀπέχω παντάπασι . μαλακός μέν οὖν ὁ ὁ ὀνίσκος σάρξ ἀλλά ἥσσων ψαθυρός ὁ ὁ πετραῖος , ὁ μέντοι τρίγλη ψαθυρός μέν οὐ μήν 〈 καί 〉 μαλακός . οὗτος οὖν ἄμφω ὁ γνώρισμα περί πᾶς ζῷον σάρξ , μαλακός τε καί ψαθυρός εἰμί , καί οὗτος προσέχω ὁ νόος ὅς μέν [ γάρ ] ὑπάρχω συναμφότεροι , εἰς κόρος ἐσθίω , ὁ δέ ἄλλος ὅς μέν μηδέτερος , ἀπέχω παντάπασι , ὅς δέ ἕτερος , ἐσθίω μέν ποτέ καί ὅδε ὁ ἄλλος ἀπορέω , φυλάσσω δέ ὁ κόρος . ὥστε καί ὀνίσκος καί τρίγλη καί ὁ ἄλλος ἰχθῦς ὁ πελάγιος ἔξεστι προσφέρω μή πάρειμι πετραῖος καί μάλα ὅσος διά νᾶπυ ἐσθίω , καθά ὁ σκορπίος · εἰμί δέ δή τις γένος ζῷον ὅς ὑπάρχω μέν ὁ ἕτερος ὅς λέγω γνώρισμα , ἀλλά διά ὁ ἀμετρία ἕτερος φυλάσσω χρή καί ὁ [ τοιοῦτος ] οὗτος ἐδωδή . ὁ μέν γάρ ἔγχελυς καί ὁ πολύς ὁ μαλάκια τε καί σελάχιον καίτοι μαλακός ἔχω ὁ σάρξ διά ὁ γλίσχρος καί φλεγματώδης αὐτός ἱκανός εἰμί βλαβερός ὁ λεπτύνω δίαιτα χράω δέω , οὕτως δέ καί ὁ πολύς ὁ ὄστρεον · ὁ δέ τράγος καί ὁ βοῦς ἦκα μέν ὑγρός καί φλεγματώδης καί γλίσχρος ἔχω ὁ σάρξ , βλάπτω δέ ἱκανός καί αὐτός ὁ πάνυ σκληρός καί δυσμετάβλητος . καί ὁ πολύς δέ ὁ ὀστρακόδερμος τε καί μαλακόστρακος ζῷον ἤ διά ὁ συναμφότεροι ἤ διά ὁ σκληρότης ὁ σάρξ φευκτέος , μόνος δέ ἐκ ὁ σελάχιον ὁ νάρκη τε καί ὁ τρυγών ἐπιτήδειος · καί χράω ποτέ καί οὗτος ἐγχωρέω ﻿ μή πάρειμι πετραῖος , σκευάζω δέ ἀγαθός ἅμα τεῦτλον τριπτός ἤ ὁ λευκός ζωμός ἄφθονος ἐπεμβάλλω πράσον καί τις καί πέπερι προσεπιπάσσω · πλησίον δέ ὁ οὗτος δύναμις εἰμί ὁ τε βούγλωσσον καί ὁ ψῆττα . ὁ δέ ἄλλος ζῷον ὁ πεζός κριός μέν καί τράγος καί σύμπας δέ ὁ ὁ πρόβατον καί ὁ αἴξ γένος οὐ χρηστός τροφή · μόνος δέ ὁ ἔριφος ἔοικα ἄν τις χράω · ὁ δέ ὁ ἀρήν ἐδωδή φυλάσσω διά ὑπερβάλλω ὑγρότης . ὁ δέ ἵππος καί ὁ ὄνος ὀνώδης ἄνθρωπος ἐπιτρεπτέον ἐσθίω , ὥσπερ δή καί πάρδαλις καί ἄρκτος καί λέων ὁ θηριώδης · ἐγγύς δέ ὁ ὁ ὄνος ἐδωδή εἰμί καί ὁ ἔλαφος , ὥστε καί οὗτος ἀπέχω . ὁ δέ ὁ λαγώς σάρξ εἰς μέν ὁ ἄλλος ὁ ξηραίνω δίαιτα ἐπιτήδειος , εἰς δέ ὁ νῦν πρόκειμαι οὐ πάνυ χρηστός εἰμί · παχύς γάρ ἱκανός αἷμα γεννάω · καί μέν δή καί ὁ ὁ αἷμα ἐδωδή ἅπας ὁ ζῷον φευκτέος καί πολύς μάλα εἰς ὁ λεπτύνω δίαιτα ὁ ὁ ὁ λαγώς , οὕτως δέ καί ὁ σπλάγχνον πᾶς · καί γάρ καί περισσωματικός καί δύσπεπτος καί κακόχυμος . κύων δέ καί ἀλώπηξ σάρξ ἐγώ μέν οὐδέ γεύω ποτέ διά ὁ μή ἐθίζω ὁ ἐδωδή αὐτός μήτε ἐπί ὁ 〈 Ἀσία μήτε ἐπί ὁ 〉 Ἑλλάς , ἀλλά μηδέ κατά ὁ Ἰταλία · ἀκούω δέ καί οὗτος πολλαχόθι ἐσθίω καί τεκμαίρομαι παραπλήσιος εἰμί ὁ δύναμις αὐτός ὁ ὁ λαγώς · εἰμί γάρ ὅμοιος ξηρός καί λαγώς καί κύων καί ἀλώπηξ . ὥσπερ δέ ὁ ὗς ὁ ἀκραῖος χράω συγχωρέω , οὕτως καί ὁ ἀλεκτρυών ὁ πτερόν · οὐ μήν ὁ γε ὄρχις καί ὁ σπλάγχνον λεπτύνω δίαιτα χρηστός · καί αὐτός δέ ὁ σῶμα ὁ ἀλεκτρυών οὐ κωλύω χράω εἰ γυμνάζω τις καί μάλα ὁ ἐν ὄρος τρέφω , ἀγύμναστος δέ μέτριος ἅπτω προσήκω καί ἀλεκτρυών ἐδωδή καί περιστερά καί τρυγών . καίτοι ξηρός ὁ κρᾶσις ὁ τρυγών εἰμί καί μάλα ὁ ὄρειος , ὥστε ὁ τοιοῦτος ἄν ἄλυπος ἐσθίω τις · χρή δέ μή πρόσφατος ἀλλά ἕωλος ἐργάζομαι ἡμέρα εἷς 〈 ἐλαχύς 〉 οὕτως ἐσθίω οὐ τρυγών μόνος ἀλλά καί πέρδιξ καί ἄλλος πᾶς ὁ μέτριος σκληρός ἔχω ὁ σάρξ . φάσσα μέν οὖν πρός ὁ σκληρός ἔχω καί περιστερά καί τρυγών καί πέρδιξ ὁ σάρξ καί δύσπεπτος εἰμί καί περισσωματικός , πέρδιξ δέ καί τρυγών οὔτε ἔσχατος σκληρός ἔχω ὁ σάρξ οὔτε δύσπεπτος οὔτε κακόρχυμος , ἀλλά καί ὁ σκληρός αὐτός ἡμέρα εἷς φυλάσσω νεκρός μεταπίπτω ῥᾴδιος καί γίγνομαι ψαθυρός καί εὔπεπτος πάντῃ · καί γάρ χρηστός τροφή δίδωμι ὁ σῶμα καί γλίσχρος ἦκα γεννάω αἷμα καί πάχος καί λεπτότης ἐν ὁ μέσος καθίστημι , ὅς οἴομαι ὁ ὑγιεινός ἔδεσμα προσήκω μάλα .